Rojnamegero amerîkayij Michael Rubinî nuşteyê xo yê The Washington Examinerî de bi sernameyê “Recep Tayyip Erdogan û Mesud Barzanî êzidîyan rê tazminat deyndar ê” makaleyêk nuşt.
Rubinî vist vîrî ke hêrişê DAÎŞî yê vera Başûrê Kurdîstanî heşt serrî xo dima verdayî û vat: “Semedê komelanê êzidîyan ê Şingalî travma dewam kena. Doman û cinîyê êzidîyan Tirkîya nêbo zî waranê Sûrîye yê ke hetê dewleta tirke û wekîlanê ci ra yenê kontrolkerdene hema bine esaret de yê.
Dewleta îslamî çîyo ke herêmî nêbi. Paştîdayîşê Tirkîya ra nêbîyênî nika dewleta  îslamî çînêbî. Serkkomarê Tirkî Recep Tayyip Erdoganî sebebanê îdeolojîkan ra keyêko dihet kay kerd. La çîyo ke vere DAÎŞî akerd têna no nêbi. 2014 de Nuri El Maliki hema serekê Iraqî bi. Serekê Partîya Demokratîke ya Kurdîstanî Mesud Barzanî waşt Malikî zehîf tepiş û verî ke Musul bêro destfînayene seba ke Bexdadî zehîd tepişo çeke da dewleta îslamî.No çîyêko bêehleq bi û bi semebê ganê bi hezaran kesan.
Lajê Barzanî Mesur zî berpirsîyar o. Barzanî Mesrur ard sereye îstîhbaratê kurdî. Mesrurî çimeyî semedê bêvengkerdişê komelê sîvîlî şuxulnayî. Dewleta îslamî xelet wend. Êzidîyan wina nêkerd.Verê hêrişê dewleta îslamî Barzanî ra semede pawitişê herra xo hetkarî waşte. Ê no red kerd. Dima ra semede pawitişê herra xo çeke waşte. Barzanî reyna red kerd. Gama ke dewleta îslamî ver bi erdê êzidîyan kewt rayîr, Barzanîyî pêşmergeyî peyser antî û êzidîyê bê çeke qederê ci rê caverdayî.
Têna kurdanê ke êzidîyî pawitî û semede xelisnayîşê înan yew koridor akerd kurdê pabesteyê Partîya Karkeran ê Kurdîstanî bî. Manîfestoyê firdayîşî yê warê teyarayan ê Erbîlî de yeno vînayene ke gama ke hewceyê kurdan bibi kam remayo la Barzanî û lajê ci destur nêdanê ke no manifesto bêro weşanayene.
Barzanîyî nika zî êzidîyan mexdûr kenê. Hetkarîya newe ra înşakerdişî hesabanê xo yê banka de ca kenê. Hêzê Masrûrî êzidîyan kampan de tepişenê û destur nêdanê ke agêrê herra ke Barzanîyî wazenê bidiznê.  Barzanîyî bi hemkarîya Tirkîya waranê êzidîyan ê ke newe ra ameyî înşakerdene, dane bombayan ver ke mesele çareser bikerê. Dinya dejê êzidîyan rê çimanê xo gena.
înşakerdene, dane bombayan ver ke mesele çareser bikerê. Dinya dejê êzidîyan rê çimanê xo gena.
Êzidîyî kampan de dej ancenê, Barzanîyî Los Angeles, McLean, Paris, Londra û Dubai de bi erce des mîlyonan mal-mulk ernenê. Erdogan qesrêke înşa keno ke hîreslab Qesra Sipî ra gird a. Wextê ci yo ke êzidîyî Erdogan û Barzanîyî ra tezmînat biwazê.
Orjînalê makaleyi nê lînkî de yo:
